TREĆA EKONOMSKA ŠKOLA

ZAGREB

TRG J. F. KENNEDYJA 5

KLASA:602-01/20-01/22

URBROJ:251-299-20-7

Od 04. ožujka 2020.

**OBAVIJEST**

Dana 03. ožujka 2020. zaprimili smo obavijest Gradskog ureda za obrazovanje u kojoj se mole razrednici da žurno organiziraju roditeljske sastanke te na istima, u skladu sa svojim zakonskim ovlastima i dužnostima, roditelje objektivno izvijeste o sanitarno-higijenskim uvjetima u našoj ustanovi te preventivnim mjerama koje poduzimamo u cilju zaštite od bolesti i smanjenja zdravstvenih rizika.

Učenici su obaviješteni da po dolasku u školu obavezno operu ruke sapunom i za brisanje koriste jednokratne papirnate brisače. Isto trebaju ponoviti prije konzumiranja hrane za vrijeme odmora.

Upozoreni su da ne dodiruju rukama usta, nos i oči, a ako to čine neka koriste čiste papirnate maramice, koje potom trebaju odložiti u koš za smeće i ne ostavljati posvuda.

Upozorili smo učenike da što manje borave u zatvorenim prostorima, a što više na svježem zraku.

Ukoliko netko za vrijeme boravka u školi sam osjeti ili opazi kod drugoga bilo kakve znakove narušenog zdravlja neka se odmah javi voditeljici smjene.

Detaljnije informacije o svemu i preporuke nadležnih tijela se mogu naći na stranicama Ministarstva Zdravstva, te Službe za epidemiologiju Hrvatskog zavoda za javno zdravstvo.

Bernard Iličić, prof. ,

Ravnatelj Treće ekonomske škole